SA egpaar moor mekaar glo voor kinders in Ierland | Maroela Media
SA egpaar moor mekaar glo voor kinders in Ierland
Die toneel in Kildysart, Ierland, waar die Suid-Afrikaners Cornelius Billing (44) en sy vrou Angie (27), mekaar glo vermoor het Foto: Irish Independent
Cornelius Billing (44) en sy vrou Angie (27) van Suid-Afrika het mekaar glo Woensdagaand voor hul kinders in Ierland vermoor.
Die paartjie het glo eers onlangs na die plattelandse deel in Ierland, Kildysart, Co Clare verhuis.
Die polisie en die brandweer was by 'n brand by 'n hardewarewinkel toe 'n bebloede vrou uit 'n huis oorkant die straat gehardloop het, berig die Irish Independent. Sy het op die voetpaadjie ineengestort met steekwonde in haar bors en nek. Paramedici het tevergeefs probeer om haar lewe te red. Sy is op die toneel dood verklaar.
'n Polisiebeampte het 'n kind in 'n nabygeleë huis hoor huil en het gaan ondersoek instel waar hy op die liggaam van 'n man afgekom het. Die man is ook later op die toneel dood verklaar.
Die paartjie se twee kinders, onderskeidelik drie en vyf jaar oud, is nie beseer nie, aldus die Irish Mirror.
'n Woordvoerder vir die polisie het aan die Mirror bevestig hulle is nie op soek na enigiemand anders in verband met die moorde nie. "Dit wil voorkom of die paartjie mekaar aangeval en doodgesteek het. Dit lyk soos 'n huishoudelike onderonsie wat handuit geruk het," het die woordvoerder gesê.
Angelique Billing Ierland Neels Billing
Dit kan wees dat die 1 die ander aangeval het en die ander uit selfverdediging die naaste item, 'n mes??(dit was moontlik in die kombuis), gegryp het en probeer keer en teruggeveg het. Wonder maar net! Die arme, arme kinders! Dis regtig verskriklik erg.